Vrystaat-munisipaliteite: Jongste oor kragonderbrekingsArgieffoto: GCIS Eskom het ŉ ooreenkoms aangegaan met een van die Vrystaatse munisipaliteite wat sedert verlede maand onder kragonderbrekings gebuk gaan. Bibi Bedir, senior bestuurder van Eskom se kliëntediens in die Vrystaat, het gesê Eskom het ŉ ooreenkoms met die Masilonyana-munisipaliteit wat Brandfort, Theunissen, Winburg en Verkeerdevlei bedien, bereik. Die Masilonyana- en die Tokologo-munisipaliteit skuld Eskom miljoene rande. “Kragonderbrekings na die Masilonyana-munisipaliteit word dus met onmiddellike effek opgeskort,” het hy gesê. Dié munisipaliteit skuld Eskom meer as R48 miljoen. “Ons is tevrede met die ooreenkoms wat bereik is en sal die munisipaliteit se betalings monitor. Indien hulle nie die ooreenkoms nakom nie sal daar binne 48 uur weer kragonderbrekings ingestel word.” Bedir het gesê daar is intussen ook onderhandelinge met die Tokologo-munisipaliteit wat Boshof, Dealesville, Hertzogville en Seretse bedien, aan die gang. “Eskom het dus besluit om nie kragonderbrekings van 14 uur in te stel nie.” Kragonderbrekings sal egter voortduur tot en met ŉ ooreenkoms bereik word. Dié munisipaliteit gaan sedert 21 Februarie onder kragonderbrekings gebuk aangesien die munisipaliteit Eskom meer as R36 miljoen skuld. Tot en met ŉ ooreenkoms bereik word, lyk die Tokologo-munisipaliteit se kragonderbrekings as volg: